
Spanyolország és a terrorizmus: "A terrorfenyegetettség és hatása 2001- 2011 között"

A szerző tanulmányának célja, hogy megvizsgálja e terrorfenyegetettség mértékét és hatását, valamint az erre adott kormányzati választ Spanyolország tekintetében 2001 és 2011 között. Ennek érdekében bemutatja annak a három terrorszervezetnek a történetét és tevékenységét, amely véleménye szerint a legmeghatározóbb Spanyolország terrorfenyegetettségét tekintve. Közvélemény-kutatások segítségével megvizsgálja a társadalom biztonság-percepcióját 2002-től 2011-ig, különös tekintettel a terrorizmus jelentette fenyegetésre, majd áttekinti a madridi terrortámadás utáni jogi és szervezeti változásokat, amelyeket a terrorizmus elleni küzdelem hatékonyságának növelése érdekében hajtottak végre. Kronologikus rendben ismerteti azokat a stratégiai dokumentumokat, melyek a terrorizmus jelentette fenyegetés és az ellene való fellépés fontosságát hangsúlyozták, illetve bemutatja a Spanyolország terrorellenes tevékenységével kapcsolatos nemzetközi együttműködés fontosabb elemeit, végül összegzi a 2011 óta történt változásokat.



